Ζήσης Ρούμπος

Ο Ζήσης Ρούμπος (Αθήνα, 28 Δεκεμβρίου 1976) είναι Έλληνας ηθοποιός, σταντ-απ κωμικός και θεατρικός συγγραφέας.

Έγινε γνωστός μέσα από τις συμμετοχές του στις κωμικές εκπομπές ''Ουκ Αν Λάβοις Παρά Του Μη Έχοντος'' και ''Κάψε το σενάριο''.

 Πρώιμα χρόνια 
Ο Ζήσης Ρούμπος γεννήθηκε και μεγάλωσε στην Αθήνα. Από μικρός, εκδήλωσε ενδιαφέρον για τη ζωγραφική και το σχέδιο, με τα οποία ασχολήθηκε μέχρι την ηλικία των 23 ετών. Μάλιστα, έδωσε εξετάσεις για τη Σχολή Καλών Τεχνών, τις οποίες δεν πέρασε. Έναυσμα για την καριέρα του στην υποκριτική αποτέλεσε η συμμετοχή του σε μια ερασιτεχνική παράσταση. Ακολούθησαν οι σπουδές του στην Ιδιωτική Σχολή Δραματικής Τέχνης ''Βεάκη''.

 Καριέρα 
Παρότι η πορεία του στην υποκριτική ξεκίνησε το 2004 μέσα από θεατρικές παραστάσεις και συνεχίστηκε με τη συμμετοχή του σε τρία επεισόδια της σειράς ''Επτά Θανάσιμες Πεθερές'', έγινε γνωστός στο ευρύ κοινό μέσα από τις τηλεοπτικές εκπομπές ''Ουκ Αν Λάβοις Παρά Του Μη Έχοντος'' και ''Κάψε το σενάριο'' τις σεζόν 2010-2011 και 2012, αντίστοιχα. Στο ίδιο ύφος με αυτές, ακολούθησαν τα stand-up shows ''L.I.B.A.'' και ''Η Μάχη των Φύλων'' και η παράσταση αυτοσχεδιασμού ''Κωμικό Μπουμ''. Τα επόμενα χρόνια, συμμετείχε σε αρκετές θεατρικές παραστάσεις ως ηθοποιός, σεναριογράφος ή σκηνοθέτης, και πρωταγωνίστησε στις σειρές ''Μάνα Χ Ουρανού'', ''Οι Άσφαιροι'', ''Ελεύθερη Σχέση'' ''Θα Γίνει της Πολυκατοικίας'' και ''Πέτα τη φριτέζα''. Παράλληλα, εμφανίστηκε στα sequels της ταινίας ''The Bachelor'' και στην κωμική ταινία ''Too much info clouding over my head''.

 Παραπομπές 

 Εξωτερικοί σύνδεσμοι 

 Σελίδα στο IMDb
 Κανάλι στο YouTube
 Σελίδα στο Instagram
 Προφίλ στο Facebook

Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί κινηματογράφου
Κατηγορία:Έλληνες θεατρικοί συγγραφείς
Κατηγορία:Έλληνες κωμικοί
Κατηγορία:Έλληνες σταντ-απ κωμικοί